钦定古今图书集成/明伦汇编/氏族典/第023卷 > 《廖用贤尚友录》 > 冯跋〈祖和 父安〉
## 钦定古今图书集成/明伦汇编/氏族典/第023卷 > 《廖用贤尚友录》 > 冯跋〈祖和 父安〉

按《晋书冯跋载记》，“跋字文起，长乐信都人也，小字乞
直伐。永嘉之乱，跋祖父和，避地上党。父安，雄武有器
量，慕容永时为将军。永灭，跋东徙和龙，家于长谷。幼
而懿重少言，宽仁有大度。所居上每有云气若楼阁，
时咸异之。慕容宝僭号，署中卫将军。熙即伪位，跋犯
禁惧祸，乃与万泥等杀熙，立高云为主。云署跋为使”
持节、侍中、都督中外诸军事、征北大将军、开府仪同
三司、录尚书事、武邑公。云为其幸臣离班、桃仁所杀，
众推跋为主。于是以太元二十年僭称天王于昌黎而不徙旧号，即国曰燕，赦其境内，改元曰太平。至宋
元嘉七年死。